Δήμος Σουφλίου

Ο Δήμος Σουφλίου είναι Δήμος της Περιφέρειας Ανατολικής Μακεδονίας και Θράκης, ο οποίος συστάθηκε την 1η Ιανουαρίου 2011 με το Πρόγραμμα «Καλλικράτης» από τη συνένωση των προϋπαρχόντων Δήμων Ορφέα, Σουφλίου και Τυχερού. Η έδρα του είναι το Σουφλί. Είναι ο όγδοος μεγαλύτερος σε έκταση δήμος της Ελλάδας, με 1.326 τ.χλμ.. Ο μόνιμος πληθυσμός του είναι 11.709 κάτοικοι σύμφωνα με την απογραφή του 2021.Στο έδαφος του Δήμου βρισκόταν μέχρι την ολοκληρωτική καταστροφή του από δασική πυρκαγιά το 2023 ο ιδιαίτερης σημασίας βιότοπος της Δαδιάς, ενώ εκεί εντοπίζεται και το απολιθωμένο δάσος του Φυλακτού, το καλύτερα διατηρημένο της Ευρώπης. Κύρια ασχολία των κατοίκων είναι η γεωργία. Καλλιεργούνται προϊόντα όπως σιτάρι, καλαμπόκι, ηλιοτρόπια, ζαχαρότευτλα και σπαράγγια. Αρκετός πληθυσμός ασχολείται και με την κτηνοτροφία.

 Ο Δήμος Σουφλίου αποτελείται από 3 «δημοτικές ενότητες», οι οποίες αντιστοιχούν στους 3 καταργηθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια. Η δημοτική ενότητα Σουφλίου αποτελούσε ολόκληρο τον δήμο πριν την συνένωση με το πρόγραμμα Καλλικράτης. Καταλαμβάνει έκταση 462.044 στρεμμάτων και έχει (πραγματικό) πληθυσμό 6.170 κατοίκους. Το Σουφλί είναι και η έδρα του δήμου. Ο πρώην δήμος και νυν δημοτική ενότητα Ορφέα πήρε το όνομά του από το πρόσωπό της ελληνικής μυθολογίας, Ορφέα, γιου του βασιλιά της Θράκης Οίαγρου. Ο πρώην δήμος είχε συσταθεί με το Σχέδιο Καποδίστρια με έδρα τα Λάβαρα και τελευταίος δήμαρχος ήταν ο Ευάγγελος Πουλιλιός. Έχει (πραγματικό) πληθυσμό 4.761 κατοίκους. Η έκταση της ενότητας είναι 643.266 στέμματα (τρίτος μεγαλύτερος δήμος της Ελλάδας σε έκταση την περίοδο που βρισκόταν σε ισχύ το σχέδιο Καποδίστριας). Το 84% της έκτασης αυτής καταλαμβάνεται από δάση και βοσκότοπους, το 13,5% είναι καλλιεργήσιμες εκτάσεις ενώ το υπόλοιπο 2,5% νερό και οικισμοί. Ο πρώην δήμος και νυν δημοτική ενότητα Τυχερού έχει (πραγματικό) πληθυσμό 4.010 κατοίκους και καταλαμβάνει έκταση 220.411 στρεμμάτων. Ο πρώην δήμος είχε συσταθεί το 1987 με την εθελούσια συνένωση των κοινοτήτων Τυχερού και Φυλακτού με έδρα το Τυχερό. Οι οικισμοί του δήμου ανά κοινότητες είναι: Δήμαρχοι Σουφλίου 1924-1930: Απόστολος Καλπάκας 1930-1932: Νεόφυτος Παπαναστασίου 1933-1934: Παναγιώτης Δεμερτζής 1935: Απόστολος Καλπάκας 1935-1936: Πάσχος Νάνος 1937-1938: Απόστολος Καλπάκας 1939-1942: Πάσχος Νάνος 1943-1944: Παναγιώτης Δεμερτζής 1945-1946: Απόστολος Καλπάκας 1947-1948: Μαργαρίτης Μαλίτος 1949: Απόστολος Καλέσης 1950: Χρ. Παπαϊωάννου 1951: Χαρίλαος Χατζηκίδης 1951-1954: Χρ. Γκαργκάνας 1955-1957: Παναγιώτης Δεμερτζής 1958: Δημ. Μόκαλης 1959-1964: Δημ. Σαϊτανίδης Φεβρουάριος - Αύγουστος 1964: Λάμπρος Κάλφας 1964-1967: Ελευθέριος Κακαλής (διορισμός και το 1967 με αναπληρωτή τον Δημήτριο Μπρίκα (διορισμένος από το καθεστώς της επταετίας) 1974-1975: Διορισμένος από κυβέρνηση εθνικής ενότητας 1975-1982: Δημήτριος Μούτλιας 1982-1990: Παύλος Φυλλαρίδης 1990-1994: Γεώργιος Κοτσάνης 1994-1998: Πασχάλης Χριστοδούλου 1998-2002: Γεώργιος Κοτσάνης 2002-2006: Μηνάς Στεργίου 2006-2010: Αθανασία Κακκαλή 2010-2019: Ευάγγελος Πουλιλιός 2019-Σήμερα: Παναγιώτης Καλακίκος (επανεξελέγη το 2023 από τον πρώτο γύρο) Δήμαρχος Ορφέα 1998-2010: Ευάγγελος Πουλιλιός Δήμαρχοι Τυχερού 1986-2002: Χρήστος Χατζόπουλος 2002-2010: Γεώργιος Δημούτσης Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Δήμος Σουφλίου – Επίσημος ιστότοπος